Podunajsko

Podunajsko je aj všeobecný názov územia pozdĺž rieky Dunaj.


Podunajsko (Podunajský región cestovného ruchu) je slovenský región a región cestovného ruchu.

Rozprestiera sa na juhozápade Slovenska, v južnej časti Podunajskej nížiny až k hraniciam s Maďarskom a ako región cestovného ruchu zahŕňa:
 okres Dunajská Streda
 okres Komárno
 južnú časť okresu Nové Zámky
 z okresu Senec obce Hamuliakovo a Kalinkovo

Územie má výrazne pretiahnutý tvar v smere zo západu na východ a susedí na severozápade s regiónom Bratislava a okolie, na severe s regiónmi Dolné Považie a Dolná Nitra, na severovýchode s Tekovom a okrajovo Hontom a na východe a juhu s Maďarskom.

Kategória:Regióny na Slovensku